recursal/SuperWikiNEXT-32B huggingface dataset:
**«Աղջիկ, որն ամեն ինչ ուներ»** (անգլ.՝ *The girl who had everything* ), 1953 թվականի ֆիլմ, որի գլխավոր դերում Էլիզաբեթ Թեյլորն է։ «Ազատ հոգի» (1931 թվական) ֆիլմի վերաստեղծումը, որտեղ նկարահանվել են Քլարկ Գեյբլը և Նորմա Շիրերը։ Ադելա Ռոջերս Սթ. Ջոնսի ստեղծագործության էկրանավորումը։

Գլխավոր դերերում
----------------

| Դերասան | Դեր |
| --- | --- |
| Էլիզաբեթ Թեյլոր | Ջեյն Լաթիմեր |
| Ֆերնանդո Լամաս | Վիկտոր (Վիկ) Յ. Ռայմոնդի |
| Ուիլյամ Պաուէլ | Սթիվ Լաթիմեր (Ջեյնի հայրը) |
| Գիգ Յանգ | Վեյնս Քյորթ |
| Ջեյմս Ուիթմոր | Չարլզ ՙՙՉիկո՚՚ Մենլոու |
| Ուիլյամ Ուոլքեր | Ջուլիան |

Սյուժե
------

Սթիվ Լատիմեր (*William Powell*, նրա վերջին դերերից մեկը) գանգստերների պաշտպանության վրա հարստացած հաջողակ փաստաբան է։ Նա միայնակ է մեծացնում իր դստերը՝ Ջեյնին (*Elizabeth Taylor*), մի աղջկա, որը միշտ հասնում է իր ուզածին։ Վեյնս Քյորթը (*Gig Young*) վաղուց սպասում է իր ամուսնության առաջարկի ընդունմանը, բայց Ջեյնը շատ է սիրում իր հասարակական ազատ կյանքը և դրա համար խնդրում է մի քիչ էլ սպասել։

Վիկտոր Ռայմոնդին՝ Սթիվի հաճախորդը, մեղադրվում է խաղարկային բիզնեսին անօրինական տիրանալու համար։ Ջեյնը ծանոթանում է նրա հետ, և երիտասարդները սիրահարվում են։ Վիկը աճուրդի ժամանակ Վեյնսից վերցնում է նրա ձին՝ նվիրում Ջեյնին, քաղաքից հեռու առանձնատուն գնում և ուզում հեռանալ նախկին հանցավոր կյանքից։ Ջեյնի հայրը հավանություն չի տալիս դստեր և գանգստերի հարաբերություններին, բայց, այնուամենայնիվ, զույգը պատրաստվում է ամուսնանալ։ Նրանք հաճախում են մի աշխարհիկ երեկույթի, որտեղ Ջեյնի բոլոր ծանոթներն ու ընկերները նրան տեսնում են Վիկտորի հետ։

Ջեյնը և Վիկտորը գալիս են Նյու Յորք։ Վիկի հանցակիցները նրան հրավիրում են հանդիպման, որտեղ նա հայտարարում է, որ ուզում է հեռանալ և թողնել ղեկավարի պաշտոնը։ Այնուամենայնիվ, Սթիվ Լաթիմերը պատրաստվում է ցուցմունք տալ Ռայմոնդիի դեմ, որը կհայտնաբերի նրա բոլոր հանցակիցներին ևս։ Սթիվը և Վիկտորը վիճում են, և բանը հասնում է կռվի։ Սթիվի հեռանալուց հետո՝ Ջեյնը նույնպես ուզում է գնալ, սակայն Վիկը նրան բաց չի թողնում և արդյունքում ապտակում է նրան։ Ջեյնը փախչում է։

Վիկտորն իր մեքենայով շրջում էր քաղաքում, լուսամփոփի տակ նրա կողքին մի բեռնատար է կանգնում, որից նրան կրակոցով սպանում են։

Լաթիմերների տունը լցված է լրագրողներով, Սթիվը չի շտապում պատմել գործի մանրամասների մասին, որպեսզի դստերը չներգրավի գործի մեջ, բայց Ջեյնը ինքն է դուրս գալիս լրագրողների մոտ և պատմում իր սխալի մասին։

Ծանոթագրություններ
------------------

1. ↑
2. ↑

Արտաքին հղումներ
----------------

* «Աղջիկ, որն ամեն ինչ ուներ»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |
**Վարդգես Հակոբի Նաջարյան** (ապրիլի 4, 1930(1930-04-04), Քեսապ (Քեսաբ), Լաթակիայի գավառ, Լաթակիայի մարզ, Սիրիա), հայ վնասվածքաբան-օրթոպեդ։ Բարերար։ Վիրաբույժ-օրթոպեդների ամերիկյան ակադեմիայի անդամ (1969), Ամերիկյան վիրաբույժների քոլեջի անդամ (1970)։

Կենսագրություն
--------------

Վարդգես Նաջարյանը ծնվել է 1930 թվականին Քեսաբում։ 1957 թվականին ավարտել է Բեյրութի ամերիկյան համալսարանը, 1958 թվականին՝ Չիկագոյի Հյուսիսարևմտյան համալսարանը։ 1962-1980 թվականներին եղել է Քլիվլենդի «Մետրոպոլ» հիվանդանոցի գլխավոր օրթոպեդ, 1979 թվականից՝ Գլենդելի «Մեմորիալ» հիվանդանոցի գլխավոր օրթոպեդ։ 1980 թվականից Կալիֆոռնիայի բժշկական ընկերակցության անդամ։ 1982-1991 թվականներին Գլենդելի հեռուստատեսությամբ կազմակերպել և վարել է «Առողջապահության պահ» հայկական հաղորդաշարը։ 1985 թվականին Երևանի Վնասվածքաբանության և օրթոպեդիայի ԳՀԻ-ում ներդրել է վիրաբուժական հոդադիտակ (արթրոսկոպ), 1995 թվականին Երևանի կենտրոնական զինվորական հոսպիտալում հիմնադրել է մասնագիտացված վիրաբուժական բաժանմունք։

Բժիշկ Վարդգես և Մերի Նաջարյաններ ամուսնական զույգը Երևանում ստեղծել է առաջին «արտոսկոպիկ վիրաբուժության համակարգը», ՀՀ մի շարք կլինիկաների և հիվանդանոցների անհատույց առաքել է դեղորայք և բժշկական սարքավորումներ։ Կալիֆոռնիայում հիմնել են «Հայ բժշկական օգնությունը» (Medical Outreach for Armenians), որը Հայաստանում հիմնել է առաջին ակնաբուժական կենտրոնը։ ԱՄՆ-ում «Հայ բժշկական օգնությունը» մի քանի դրամահավաքներ և 6 հեռուստամարաթոն է կազմակերպել։ Կազմակերպել են Սպիտակի երկրաշարժից տուժած երեխաների բուժումն ու պրոթեզավորումն ԱՄՆ-ում, հիմնել ու կահավորել է Ստեփանակերտի հոսպիտալի վերակենդանացման բաժանմունքը (կոչվում է Վարդգես և Մերի Նաջարյանների անունով), Ղարաբաղյան պատերազմի տարիներին աշխատել են խրամատներում և վրաններում, փրկել զինվորների։

Պարգևներ
--------

* ՀՀ բանակի գնդապետ, 1996
* «Էլլիս Այլընդ» պատվո մեդալ, 2014
* «Դրաստամատ Կանայան» գերատեսչական մեդալ, 2015

Ընտանիք
-------

* Կինը՝ Մերի Նաջարյան, վիրահատարանի բուժքույր
* Որդի՝ Արա Նաջարյան, Գլենդելի նախկին քաղաքապետ, քաղաքի խորհրդի անդամ
	+ Որդի՝ Արմեն Նաջարյան, ծրագրավորող
	+ Որդի՝ Ռաֆի Նաջարյան, ԱՄՆ օդային ուժերի փոխգնդապետ, Իրաքյան պատերազմի վետերան
	+ Դուստր՝ Մարո Յակուբյան, փաստաբան

Ծանոթագրություններ
------------------

1. 1 2
2. ↑  «Սփյուռքահայ բարերարների միջոցներով վերազինվել են ՊՆ կենտրոնական կլինիկական զինվորական հոսպիտալի մի շարք բաժանմունքներ». Արխիվացված է օրիգինալից 2015-07-25-ին. Վերցված է 2016 թ․ սեպտեմբերի 2-ին.
3. ↑  «Միշտ կողք կողքի | amda.am». *amda.am*. Վերցված է 2016 թ․ սեպտեմբերի 2-ին.(չաշխատող հղում)
4. ↑  «Ամերիկահայ բարերարներ Վարդգես Նաջարյանը պարգևատրվել է «Դրաստամատ Կանայան» մեդալով». *www.pastinfo.am*. Վերցված է 2016 թ․ սեպտեմբերի 2-ին.
**Անհաղթելի** (անգլ.՝ Helen Keller in Her Story, ինչպես նաև անգլ.՝ The Unconquered), ռեժիսոր Նենսի Համիլտոնի վավերագրական ֆիլմը, որը պատմում է կույր և խուլ ամերիկուհի Հելեն Քելլերի կյանքի պատմությունը։ Կինոնկարը «Լավագույն վավերագրական լիամետրաժ ֆիլմ» անվանակարգում ստացել է «Օսկար»։

Սյուժե
------

Կինոնկարը պատմում է ամերիկուհի Հելեն Քելլերի մասին։ 19 ամսականում նրա մոտ հայտնաբերվում է «ուղեղի բորբոքում» (ենթադրվում է, որ եղել է քութեշ կամ մենինգիտ)։ Հելենին հաջողվում է բուժվել, բայց արդյունքում նա ամբողջությամբ զրկվում է լսողությունից և տեսողությունից։

Չնայած դրան, նա սովորել է կարդալ և գրել։ Տիրապետել է մի քանի լեզուների, իսկ ավելի ուշ ստացել է բարձրագույն կրթություն։ Հելենին միշտ ուղեկցել է նրա ուսուցչուհին՝ Էնն Սալիվանը։

Ֆիլմը բաղկացած է սև-սպիտակ կինոխրոնիկայից, որտեղ ներկայացված են Քելլերի սովորելու պատմության, ինչպես նաև նրա առօրյա կյանքի և սոցիալական գործունեության մասին պատմող տեսանյութերը։

Դերերում
--------

| Դերակատար | Դեր |
| --- | --- |
| Քեթրին Կոռնել | Պատմող  Պատմող  |
| Հելեն Քելլեր | Ինքն իրեն  Ինքն իրեն  |
| Պոլի Թոմպսոն | Ինքն իրեն  Ինքն իրեն  |
| Էնն Սալիվան | Ինքն իրեն  Ինքն իրեն  |
| Դուայթ Էյզենհաուեր | Ինքն իրեն  Ինքն իրեն  |
| Մարթա Գրեմ | Ինքն իրեն  Ինքն իրեն  |
| Յաշա Հայֆեց | Ինքն իրեն  Ինքն իրեն  |
| Ռոբերտ Հելփման | Ինքն իրեն  Ինքն իրեն  |
| Գերտրուդ Սթայն | ինքն իրեն  ինքն իրեն  |

Ռելիզ
-----

Սկզբնական շրջանում՝ 1954 թվականին, ֆիլմը կոչվել է «Անհաղթելի»։ Սակայն շուտով այն փոխարինվել է «Հելեն Քելլերը իր պատմության մեջ» անունով։ Հենց այդ նույն անվամբ էլ այն ներկայացվել է ամերիկյան հեռուստատեսությամբ։

Ֆիլմը դրականորեն է գնահատվել քննադատների կողմից և ստացել է «Օսկար»։ «Rotten Tomatoes» կայքում ֆիլմի վարկանիշը կազմել է 83 տոկոս։

Պարգևներ և անվանակարգեր
-----------------------

| Պարգևներ և անվանակարգեր |
| --- |
| Պարգև | Տարի | Կատեգորիա | Անվանակարգ | Արդյունք |
| **ԱՄՆ-ի կինոքննադատների ազգային խորհուրդ** | 1954 թվական | Լավագույն 10 ֆիլմեր |  | Հաղթանակ |
| **Օսկար** | 1956 թվական | Լավագույն վավերագրական լիամետրաժ ֆիլմ |  | Հաղթանակ |
|

Տես նաև
-------

* Հրաշք գործողը (ֆիլմ, 1962)
* Հրաշք գործողը (ֆիլմ, 2000)

Ծանոթագրություններ
------------------

1. ↑
2. ↑
3. ↑
4. ↑
5. 1 2 3
6. ↑
7. 1 2 3  Nash M. «The Unconquered (1954)» (անգլերեն). The New York Times. Վերցված է 2012 թ․ սեպտեմբերի 27-ին.
8. ↑  *Lowe D.* An Encyclopedic Dictionary of Women in Early American Films: 1895-1930. — L.: Routledge, 2004. — P. 297. — 638 p. — ISBN 078901842X

Արտաքին հղումներ
----------------

* «Անհաղթելի»(անգլ.) ֆիլմը Internet Movie Database կայքում 9,3` 10 աստղից
* «Անհաղթելի»(անգլ.) ֆիլմը Allmovie կայքում:

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |
**Բադալ Հովակիմի Ղազարյան** (, Բրաջուր և Ռուսական կայսրություն), հայազգի ռազմական գործիչ, ֆիդայի, Գանձակ քաղաքում տեղի ունեցած հայ-թաթարական կռիվների և մի շարք այլ պատերազմների մասնակից, հայկական մի շարք բնակավայրեր ընդգրկող տարածքի հարյուրապետ։

Բադալ Ղազարյանը ծնվել է 1866 թվականին Ռուսական կայսրության կազմում գտնվող հայկական Բրաջուր բնակավայրում Հովակիմի ընտանիքում։

Նախնական կրթությունը ստացել է հայրենի գյուղի միջնակարկ դպրոցում։ Այնուհետև ուսումը շարունակել է Գանձակ քաղաքի գիմնազիայում։ Այն ավարտելուց հետո մեկնել է Թիֆլիս քաղաք, որտեղ սովորել և ավարտել է ռազմական ուսումնարանը։

Ուսումնարանն ավարտելուց հետո Բադալ Ղազարյանը զորակոչվել է Ցարական Ռուսաստանի բանակ, ստացել ցարական բանակի կապիտանի կոչում, արժանացել Գեորգիևյան խաչի ասպետի կոչման։

Ռուսական կայսրության բանակի կազմում մասնակցել է 1904 - 1905 թվականներին տեղի ունեցած ռուս-ճապոնական պատերազմին։ Հայ-թաթարական ընդհարումների ընթացքում՝ 1905 - 1907 թվականներին, հայկական ինքնապաշտպանական զորամիավորումների կազմում մասնակցել է Գանձակի կռիվներին։

1906 - 1920 թվականներին Բադալ Ղազարյանը հանդիսացել է Բրաջուր, Մուռուտ, Ոսկանապատ և Վարդաշեն գյուղերի հարյուրապետ։

Գարդմանքի խորհրդայնացումից և այն Ադրբեջանական ԽՍՀ կազմում ընդգրկելուց հետո Բադալ Ղազարյանը աշխատել է որպես Բրաջուր գյուղի հովիվ։

Ծանոթագրություններ
------------------

1. 1 2 3 4 5 6 7  Сергей Еремянц Гандзакеци, „Гандзак 1880 - 1916", Ереван 2010 г.(ռուս.)
Անվան այլ կիրառումների համար տե՛ս՝ Ռաֆիկ Հակոբյան (այլ կիրառումներ)
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Ռաֆիկ Սերգեյի Հակոբյան** (հունվարի 2, 1956(1956-01-02), Սիսիան, Հայկական ԽՍՀ, ԽՍՀՄ), հայ ֆիզիկոս։ Ֆիզմաթ գիտությունների դոկտոր (1995), պրոֆեսոր (2000):

Կենսագրություն
--------------

Ռաֆիկ Հակոբյանը ծնվել է 1956 թվականին Սիսիան քաղաքում։ 1973-1978 թվականներին սովորել է Երևանի պետական համալսարանի ֆիզիկայի ֆակուլտետում, այնուհետև՝ ասպիրանտուրայում, 1981-1984 թվականներին՝ ԵՊՀ ստացիոնար ասպիրանտուրա` հեռակայելով Մոսկվայի մեխանիկայի պրոբլեմների ինստիտուտի լազերային բաժնում։

1978 թվականից աշխատում է ԵՊՀ-ում։ 1978-1981 թվականներին եղել է Երևանի պետական համալսարանի ֆիզիկայի ֆակուլտետի օպտիկայի ամբիոնի լաբորանտ, 1985-1986 թվականներին՝ ԵՊՀ օպտիկայի ամբիոնի կրտսեր գիտաշխատող, 1986-1993 թվականներին՝ ԵՊՀ, օպտիկայի ամբիոնի ավագ գիտաշխատող, 1993-2000 թվականներին՝ ԵՊՀ օպտիկայի ամբիոնի դոցենտ, 2000 թ․-ից առ այսօր՝ ԵՊՀ օպտիկայի ամբիոնի պրոֆեսոր։ 2007 - 2012 թվականներին ղեկավարել է ԵՊՀ օպտիկայի ամբիոնը։ 2018 թվականից ԵՊՀ ֆիզիկայի ֆակուլտետի դեկանն է։ 2016 թվականից ԵՊՀ ֆիզիկայի ֆակուլտետի ֆիզիկայի գիտահետազոտական ինստիտուտի «Օպտոէլեկտրոնիկայի և ֆոտոնիկայի» գիտահետազոտական լաբորատորիայի գիտական ղեկավարն է։ 2011 թվականից «Ճառագայթային ճարտարագիտություն առաջադեմ չափումների համար» ընկերության (Օռլանդո, Ֆլորիդա, ԱՄՆ) առաջատար գիտաշխատող է։ Ամերիկյան օպտիկական ընկերության անդամ է։ 1995 թվականից ԵՊՀ «049» մասնագիտական խորհրդի անդամ է։

Աշխատանքները վերաբերում են լազերով մակածված հիդրոդինամիկական ու կողմնորոշումային շարժումներին, հեղուկ բյուրեղների ոչ գծային օպտիկային և ջերմադինամիկային։ Հեղինակ է ուսումնական ձեռնարկների։

Պարգևներ
--------

* Գիտատեխնիկական ընկերության Հայաստանի հանրապետության խորհրդի նախագահության պատվավոր դիպլոմ (1986)
* Հայաստանի գիտությունների ազգային ակադեմիայի պատվոգիր (2005)

Երկեր
-----

* Լ. Ս. Ասլանյան, Ռ. Ս. Հակոբյան, Յու. Ս. Չիլինգարյան, Ոչ գծային ֆիզիկա, Մեթոդական աշխատանք, Երևան, 2006, 165 էջ։
* Ասլանյան Լ. Ս. Հակոբյան Ռ. Ս. Չիլինգարյան Յու. Ս. Ոչ գծային ֆիզիկայի ներածություն, Երևան, ԵՊՀ հրատարակչություն, 2006, 166 էջ։
* Ռ. Ս. Հակոբյան, Յու. Ս. Չիլինգարյան, Մակածված փուլային անցումներ և հիդրոդինամիկական անկայունություններ հեղուկ բյուրեղներում, «Մանկավարժ», Երևան, 2000, 184 էջ։

Ծանոթագրություններ
------------------

1. 1 2
2. ↑  *Ով ով է. Հայեր. Կենսագրական հանրագիտարան, հատոր առաջին, Երևան, 2005*.
3. ↑  «Ռաֆիկ Սերյոժայի Հակոբյան». *ysu.am*. Արխիվացված է օրիգինալից 2017 թ․ մարտի 24-ին. Վերցված է 2016 թ․ օգոստոսի 11-ին.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 10269 |

 |
**Վալերի Զորաբի Հարությունյան** (ապրիլի 2, 1954(1954-04-02), Ստեփանակերտ, Ադրբեջանական ԽՍՀ, ԽՍՀՄ), արցախցի քաղաքական գործիչ, Արցախի Հանրապետության 4-րդ գումարման Ազգային ժողովի «Ազատ Հայրենիք» կուսակցության պատգամավոր։

Կենսագրություն
--------------

Վալերի Հարությունյանը ծնվել է 1954 թվականի ապրիլի 2-ին Ստեփանակերտ քաղաքում։ 1961-1971 թվականներին սովորել է Ստեփանակերտի թիվ 2 միջնակարգ դպրոցում։ 1971-1976 թվականներին սովորել է Հայաստանի ազգային պոլիտեխնիկական համալսարանում։ Ավարտել է գերազանցությամբ։

1976-1977 թվականներին եղել է Երևանի ավտոբեռնիչների գործարանի ճարտարագետ։ 1977-1978 թվականներին եղել է Երևանի «Ինտուրիստ» ավտոբազայի գլխավոր մեխանիկ, իսկ 1978-1981 թվականներին՝ Ասկերանի «Գյուղտեխնիկա» միավորման ավագ ճարտարագետ։ 1981-1985 թվականներին եղել է նույն միավորման գլխավոր ճարտարագետ։ 1985 թվականին «Գյուղտեխնիկա» միավորման կառավարիչ։ 1987 թվականի մարտին Ասկերանի շրջանի մեքենայացման ձեռնարկության տնօրեն։

1993-1995 թվականներին ծառայել է Արցախի Հանրապետության Պաշտպանության բանակում։

1995-2005 թվականներին եղե; է Ստեփանակերտի «Ագրոսերվիս» ՓԲԸ-ի տնօրեն։

2005 թվականի հունիսի 19-ին Ստեփանակերտի թիվ 3 ընտրատարածքից ընտրվել է Արցախի Հանրապետության չորրորդ գումարման Ազգային ժողովի «Ազատ Հայրենիք» կուսակցության պատգամավոր։ Եղել է արտադրության և արտադրական ենթակառուցվածքների մշտական հանձնաժողովի նախագահի տեղակալ։

2007 թվականի նոյեմբերի 1-ին նշանակվել է նորաբաց «Արցախ ՀԷԿ» ՓԲԸ-ի տնօրեն։ 2008 թվականի մայիսին եղել է «Արցախ ՀԷԿ» ՓԲԸ-ի գլխավոր տնօրեն։ 2009 թվականի մարտի 4-ին շնորհվել է Ռուսաստանի Բնական գիտությունների ակադեմիայի հայկական մասնաճյուղի դոկտորի կոչում։ 2010 թվականի հունիսից դեկտեմբերը եղել է Ստեփանակերտի «Ագրոսերվիս» ՓԲԸ-ի գլխավոր տնօրեն։ 2010 թվականի դեկտեմբերից եղել է «Կենտրոնական ավտոկայան» ՓԲԸ-ի գործադիր տնօրեն։ 2014 թվականի նոյեմբորից «Հիդրոսերվիս» ՓԲԸ-ի գործադիր տնօրեն է։

Ամուսնացած է, ունի երկու զավակ։

Տես նաև
-------

Ազատ հայրենիք

Ծանոթագրություններ
------------------

1. ↑  «Հարությունյան Վալերի Զորաբի». *www.nankr.am*. Վերցված է 2023 թ․ օգոստոսի 24-ին.
2. ↑  «19 հունիսի 2005թ. | ԼՂՀ Կենտրոնական ընտրական հանձնաժողով» (ռուսերեն). Վերցված է 2023 թ․ օգոստոսի 24-ին.
3. ↑  «Լեռնային Ղարաբաղում մեկնարկել են խորհրդարանական ընտրությունները». *news.am*. 2023 թ․ օգոստոսի 24. Վերցված է 2023 թ․ օգոստոսի 24-ին.

Արտաքին հղումներ
----------------

* ՊԱՏԳԱՄԱՎՈՐՆԵՐ Արխիվացված 2023-08-22 Wayback Machine
**Գորիլայի գաղտնիքը** (անգլ.՝ The Gorilla Mystery), Միկի Մաուսի մասնակցությամբ 22-րդ մուլտֆիլմը։ Սև-սպիտակ կատակերգական ֆիլմ։ ԱՄՆ-ում պրեմիերան տեղի է ունեցել 1930 թվականի սեպտեմբերի 3-ին։

Սյուժե
------

Կես գիշերին Միկին թարմ օրաթերթ կարդալիս հանդիպում է կենդանաբանական այգուց փախած գորիլլայի մասին հոդվածի։ Անհանգստացած Միկին զանգում է Մինիին, որպեսզի իմանա, թե ինչպես են նրա գործերը և նախազգուշացնի կատաղի գորիլլայի մասին։ Սակայն Մինին հայտնում է նրան, որ ինքը լավ է, և ձևացնում է, թե իբր չի վախենում ու դաշնամուրով ուրախ մեղեդի է նվագում։ Երաժշտության ձայները գորիլլային գրավում են դեպի Մինիի տուն։ Վերջինս սկսում է գոռալ, և Միկին շտապում է օգնության հասնել իր սիրելիին։

Միկին վազում ամբողջ տնով մեկ՝ փնտրելով Մինիին, սակայն ոչ մի կերպ չի կարողանում գտնել նրան։ Սենյակներից մեկում Միկիին հաջողվում է գտնել կապկպված Մինիին և չար գորիլլային։ Նրանց հաջողվում է հիմարեցնել կենդանուն և ամուր կապել՝ կենդանաբանական այգի վերադարձնելու համար։

Դերերը հնչյունավորել են
-----------------------

* Ուոլթ Դիսնեյ՝ Միկի Մաուս
* Մարսելիտ Գարներ՝ Մինի Մաուս

Պարգևներ
--------

Միկի Մաուսն աստղ է ստացել Հոլիվուդյան փառքի ծառուղում։

Ծանոթագրություններ
------------------

1. 1 2 3  Of mice and magic — 1980. — P. 345.
2. 1 2  *Smith D.* Disney A to Z: The Updated Official Encyclopedia — 1998. — P. 361. — ISBN 0-7868-6391-9
3. ↑  The Gorilla Mystery(անգլ.) ֆիլմը Internet Movie Database կայքում
4. ↑  Միկի Մաուսի պաշտոնական կայքը (անգլ.)

Արտաքին հղումներ
----------------

* Mickey Mouse - The Gorilla Mystery

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**«Ծիածանի վերջին մոտ»**, 1930 թվականին Tiffany Productions-ում նկարահանված ամերիկյան վեստեռն, որի ռեժիսորն էր Ջ․Պ․ ՄքԳովենը։ Ֆիլմում երգող կովբոյի դերում նկարահանվել է Բոբ Սթիլը, ինչպես նաև Լեյֆ ՄքԿին և Ալ Ֆերգյուսոնը, թողարկվել է Միացյալ Նահանգներում 1930 թվականի հունիսի 10-ին։

Սյուժե
------

Ագարակատեր Թագ ՈՒիլիսոնը (Ալֆրեդ Հյուսթոն) բացահայտում է իր տիրոջ դիվային ծրագիրը, որի պատճառով անմիջապես սպանվում է։ Հանցագործ ագարակատեր Բուք Ռենկինը (Ալ Ֆերգյուսոն), մեղադրվում է Բլդեսոյի անասունները սպանելու մեջ։ Բուքը Թագի վրա է բարդում Ջիմի մահը (Բոբ Սթիլ)։ Վրեժխնդիր լինելու համար Թագի դուստր Ռութը (Լուիզ Լորեյն) միանում է Բուքի գլխավորած շարժմանը՝ Ջիմին սպանելու համար։ Ջիմը խուսափում է առաջին մահափորձից, բայց գիտի, որ դա երկար չի տևի։ Բարեբախտաբար մի հովիվ ականատես էր եղել Բուքի և անասունների սպանությանը։ Ճշմարտությունը բացահայտվելուց հետո շերիֆ Հանկ Բոսլին (Հենք Բել), որը սկզբում Բուքի կողմնակիցն էր, անհապաղ ձերբակալում է մեղավորին։

Դերերում
--------

* Բոբ Սթիլը ՝ որպես Ջիմ Բլեդոյին։
* Լաֆե Մակկին ՝ որպես Թոմ Բլեդոյին։
* Ալ Ֆերգյուսոնը որպես Բուք Ռենկին։
* Ալֆրեդ Հեյսթոնը որպես Թուգ Ուիլսոն։
* Լուիզ Լորեյն որպես Ռութ Ուիլսոն։
* Հենք Բելը՝ որպես Շերիֆ Հենք Բոսլին։

Մատենագրություն
---------------

* Fagen, Herb (2003). *The Encyclopedia of Westerns*. New York: Facts On File. 978-0816044566.

Տես նաև
-------

* Բոբ Սթիլի ֆիլմադարան

Ծանոթագրություններ
------------------

1. ↑
2. ↑  Fagen, p. 291

Արտաքին հղումներ
----------------

* Near the Rainbow's End(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |

 |
**Հացթուխի բազեն** 1976 թվականի Ամերիկյան վեստերն արկածային ֆիլմ է, որը նկարահանվել է Լուման Դ․ Դայթոնի գլխավորությամբ, Ջեք Բիքհամի համանուն նովելի հիման վրա։ Ֆիլմի գլխավոր հերոսներն են Քլինթ Ուոլքերը, Բյորլ Այվզը, Դայանե Բեյքըրը, Լի Մոնտգոմերին և Ալան Յոնգը։

Սյուժեի ամփոփում
----------------

1876 թվականի ամռանը, 12-ամյա Բիլի Բեյքըրը գտնում է վիրավոր բազեի ձագ և, հետագայում, ընկերանում է մի ծեր ճգնավորի հետ, հույս ունենալով, որ վերջինս միգուցե կարողանա բուժել վիրավոր թռչունին։ Քանի որ ծերունին լեռնային գոտում գտնվող իր կալվածքները հաճախ էր «կիսում» վիրավոր կամ ուշադրության կարիք ունեցող կենդանիների հետ, մարդիկ նրան երբեմն «խենթ» էին անվանում։ Երբ մարդիկ սկսում են ենթադրել, որ ծերունին և նրա աշակերտները վտանգ են ներկայացնում համայնքի համար, նրանք փորձեր են անում վերջիններիս վտարել շրջանից։

Փորձելով խանգարել բողոքող մարդկանց՝ Բիլիի հայրը՝ Դան Դան Բեյքըրը խնդրում է տեղի շերիֆին կամավոր հիմունքներով օգնել Բիլիին որոշ կարևոր բացահայտոմներ կատարել նախապաշարմունքների, պատասխանատվության, խիզախության և բարեկամության մասին։

Դերերում
--------

* Քլինթ Ուոլքերը՝ Դան Բեյքըրի դերում
* Բյորլ Այվզը՝ Միստր ՄըքԳրաուի դերում
* Դայանե Բեյքըրը՝ Ջեննի Բեյքըրի դերում
* Լի Մոնտգոմերին՝ Բիլի Բեյքըրի դերում
* Ալան Յոնգը՝ Միստր Պաուլ Քարսոնի դերում
* Բըրս Մ․ Ֆիցշերը՝ Բլեքսմիթի դերում
* Քամ Քլարկ՝ Մորիե Քարսոնի դերում
* Դանի Բոնադուսը՝ Ռոբերտսոնի դերում

Ֆիլմարտադրություն
-----------------

«*Հացթուխի բազեն*» ֆիլմը ցուցադրվել է նկարահանումներից 4 շաբաթ անց։ Իսկ նկարահանումները սկսել են 1976 թվականի հուլիսիս 19-ին Ուտահում՝ Պրովոյի լեռներում, սակայն շարունակվել են Կալիֆոռնիայում՝ Բըրբանքում։

Ֆիլմը թողարկվել է Ամերիկայի Միացյալ Նահանգների և Կանադայի ողջ տարածքում գտնվող 300 կինոթատրոններում 1976 թվականի դեկտեմբերի 22-ին։

Ֆիլմի թողարկումից 20 տարի անց, ԱՄՆ-ի առևտրի դաշնային հանձնաժողովը մեղադրել է Ջ․ Ջ․ Դայթոնին, նրա գործընկերներին *«Հացթուխի բազեն»* և ընկերության այլ ֆիլմերը խեղաթյուրելու համար։

Ծանոթագրություններ
------------------

1. 1 2  Internet Movie Database — 1990.
2. ↑  *Baker's Hawk* production details Արխիվացված 2019-03-30 Wayback Machine, American Film Institute Retrieved 2017-09-20.

Արտաքին հղումներ
----------------

* «Բեյքըրի բազեն»(անգլ.) ֆիլմը Internet Movie Database կայքում
* «Բեյքըրի բազեն»(անգլ.) ֆիլմը allmovie կայքում:
* AFI CATALOG OF FEATURE FILMS THE FIRST 100 YEARS 1893–1993 Արխիվացված 2019-03-30 Wayback Machine

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*
**Սերգեյ Հակոբյան** (սեպտեմբեր 10, 2001, Չարենցավան - հոկտեմբեր 30, 2020, Մարտունի ) Արցախի պաշտպանության բանակի զինծառայող։

Կենսագրություն
--------------

### Կյանք և ուսում

Ծնվել է 2001թ-ի սեպտեմբերի 10-ին Չարենցավանում ՝ Գևորգ Հակոբյանի և Լիանա Հակոբյանի ընտանիքում։

2007թ-ին ընդունվել է Չարենցավանի Մեսրոպ Մաշտոցի անվան դպրոց։

2018թ-ին ընդունվել է Առնո Բաբաջանյանի անվան պետական երաժշտական քոլեջ։

Համեստ,խելացի,ընկերասեր տղա էր,աշխատասեր ու մի քիչ էլ համառ։Պաշտում էր կյանքը ու սիրում էր նվագել,ընկերները Նրան ասում էին "Երաժիշտ Սերգե" ։Դպրոցի հետ միարժամանակ զբաղվում էր շվիի և դուդուկի դասերով։Շատ մեծ բեմերում է նվագել, իսկ վերջին համերգը եղավ Ջիվան Գասպարյանի 90 ամյակին նվիրված համերգը։

Նվիրված էր հայրենիքին,որն էլ ապացուցեց հենց մարտի դաշտում։Լինելով ամենաթեժ կետերում Նա չհանձնվեց,պայքարեց մինչև վերջ։Անհնարինը հնարավոր դարձրեց և կռվի ամենածանր պահին հաց հասցրեց մարտական ընկերներին։

### Զինվորական ծառայություն

Սերգեյ Հակոբյանը զորակոչվել է բանակ 2020թ-ի հունվարի 11-ին։

Ծառայության անցել է Արցախի Մարտակերտի զորամասում։

### Արցախյան պատերազմ

2020թ-ի սեպտեմբերի 27-ին պատերազմի հենց առաջին րոպեյից Սերգեյը եղել է առաջնագծում։ Հերոսական պայքար է մղել թշնամու դեմ,օգնել դուրս բերել վիրավոր ընկերներին,կատարել բարդ մարտական խնդիրներ։Հոկտեմբերի 26-ին տեղափոխվել է Մարտունու շրջան կյանքի գնով պահել հայրենիքի սահմանները և արդեն հոկտեմբերի 30-ին անմահացել է ԱԹՍ-ի հարվածից։

### Հուղարկավորություն

Հուղարկավորությունը տեղի է ունեցել Չարենցավանի զինվորական պանթեոնում 2020թ-ի նոյեմբերին։
**Ազատ հոգի** (անգլ.՝ A Free Soul), ամերիկական քրեական մելոդրամա, որը 1931 թվականին նկարահանել է ռեժիսոր Կլարենս Բրաունը։

Սյուժե
------

Ստիվեն Էշը՝ հայտնի քրեական գործերի իրավաբանը, ապրում է Սան Ֆրանցիսկոյում և պաշտում է դուստր Ջեյնին։ Մի անգամ Ստիվենը, ազատախոհ և բացահայտ հարբեցողը, ով խմում է չափից շատ և ատում է իր գոռոզ ընտանիքից յուրաքանչյուր անդամի, փայլուն հաղթում է գործարքը պաշտպանելով Էյսա Վալֆոնգին։

Երեկոյան, բավականին հարբած փաստաբանին, բերում են հարազատների տուն մայրիկի ծննդյան օրը։ Ամբողջ ընտանիքը ցնցված է երկու պատճառով՝ Ստիվենի տեսքից և Էյսի բացակայությունից։ Ջեյն որպես բողոքի նշան տնից գնում է Էյսոմի հետ, երբ ընտանիքի անդամները խնդրում են նրան գնալ տնից, չնայած որ այդ ընտանեկան խնջույքին ներկա էր նրա փեսացու Դուայթ Ուինթրոպը։ Էյսի և Ջեյնի մեջ սիրավեպ է բռնկվում և Էյսը աղջկա հորից խնդրում է նրա ձեռքը, ինչին հայրը պատասխանում է, որ նրանք «հատապտղի տարբեր կողմեր են»։

Երեկոյան հայր և աղջիկ համաձայնության են գալիս հրաժարվել իրենց կործանաբեր հետաքրքրություններից և երեք ամիս թողնում են քաղաքակրթությունը։ Բայց մնում էր միայն Ստիվենը մտներ քաղաք, նա մահացու հարբում է և կորում։ Իսկ Ջեյնը հանդիպում է Էյսի հետ, ով փորձում է ուժով ստիպել ամուսնանալ։ Բայց աղջիկը կամքի ուժ ունի և ցանկանում է դիմակայել ավազակին․․․

Դերերում
--------

* Նորմա Շիրեր — *Ջեյն Էշ*
* Լեսլի Հովարդ — *Դուայտ Ուինտրոպ*
* Լայոնել Բերիմոր — *Ստիվեն Էշ*
* Կլարկ Գեյբլ — *Էյս Ուիլֆոնգ*
* Ջեյմս Գլիսոն — *Էդդի*
* Լյուսի Բոբոնտ — *տատիկ Էշ*

Ծանոթագրություններ
------------------

1. 1 2
2. 1 2 3 4 5 6

Հղումներ
--------

* A Free Soul(անգլ.) ֆիլմը Internet Movie Database կայքում
* «A Free Soul»(անգլ.) ֆիլմը allmovie կայքում:

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ազատ հոգի (ֆիլմ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |
|  |
| Բառարաններ և հանրագիտարաններ | Բրիտանիկա · Լարուսի |

 |
*Վիքիպեդիայում կան հոդվածներ Հակոբյան ազգանունով այլ մարդկանց մասին։*

**Սմբատ Սոսյայի Հակոբյան** (հունվարի 17, 1962(1962-01-17) - ապրիլի 27, 2021(2021-04-27)), քաղաքական գործիչ, Հայաստանի Ազգային ժողովի նախկին պատգամավոր, ազատամարտիկ։

Կենսագրություն
--------------

Սմբատ Հակոբյանը ծնվել է 1962 թվականի հունվարի 17-ին։ Ավարտել է Երևանի գեղարվեստա-թատերական ինստիտուտը, ստացել քանդակագործի որակավորում։ Եղել է ՀՀ նախարարների խորհրդի նախագահի օգնական։ Ընտրվել է ՀՀ ԳԽ Պաշտպանության և ներքին գործերի, հետագայում՝ բնության պահպանության և բնական պաշարների հարցերի մշտական հանձնաժողովի անդամ։ ՀՀ պաշտպանության նախարարությունում եղել է ջոկատի հրամանատար։ «Ազգային ժողովրդավարներ» պատգամավորական խմբի անդամ։

Արցախյան շարժմանը շարժմանը մասնակցել է առաջին իսկ օրերից։ Սումգայիթի ջարդերից հետո մի խումբ տղաների հետ ձևավորել է առաջին մարտական ջոկատներից մեկն ու մասնակցել Զանգեզուրի, Նոյեմբերյան, Ղարաբաղի ինքնապաշտպսանական մարտերին։

Սմբատ Հակոբյանը եղել է ՀՀ առաջին վարչապետ Վազգեն Մանուկյանի անվտանգության հարցերով օգնականը, մինչև 2001 թվականն աշխատել է ՀՀ զինված ուժերում։

Հայ-ադբեջանական պատերազմի ժամանակ եղել է հարավային ուղղություններից մեկի հրամանատարը։

Մահացել է 2021 թվականի ապրիլի 27-ին։

Ծանոթագրություններ
------------------

1. ↑  «Ազատամարտիկ Սմբատ Հակոբյանի գործով հարցաքննվել է Ռուբեն Հայրապետյանը». *armenpress.am*. Վերցված է 2021 թ․ ապրիլի 28-ին.
2. ↑  «National Assembly of Armenia | Official Web Site | parliament.am». *www.parliament.am*. Վերցված է 2021 թ․ ապրիլի 28-ին.
3. ↑  ««Հայացք». Սմբատ Հակոբյան. «Ռուբեն Հայրապետյանը մասնակցել է Արցախի հերոսամարտին»». *Hetq.am*. Վերցված է 2021 թ․ ապրիլի 28-ին.
4. ↑  «Մահացել է ազատամարտիկ Սմբատ Հակոբյանը». *Armtimes.com*. Վերցված է 2021 թ․ ապրիլի 28-ին.
5. ↑  «Մահացել է ազատամարտիկ Սմբատ Հակոբյանը | 24news». *www.24news.am*. Վերցված է 2021 թ․ ապրիլի 28-ին.

Արտաքին հղումներ
----------------

* Երևանի կենտրոնում դաժան ծեծի են ենթարկել ազատամարտիկ Սմբատ Հակոբյանին
* Սմբատ Հակոբյան. «Իմ դեմ կազմակերպված մահափորձի հովանավորը Ռուբեն Հայրապետյանն է»
**«Առանց հանցանշանի»** (երբեմն՝ **«Առանց պատճառի», անգլ.՝ Without A Clue**), կինոնկար։ Պարոդիա կամ կինոֆարս Շերլոկ Հոլմսի և բժիշկ Վատսոնի մասին։

Սյուժե
------

Ըստ այս ֆիլմի սյուժեի՝ ոչ մի Շերլոկ Հոլմս էլ գոյություն չունի, իսկ հանցագործությունները բացահայտում է հենց Բժիշկ Վատսոնը։ Շերլոկ Հոլմսի մասին պատմությունները նա գրում է, որպեսզի նրան ընդունեն համալսարան ուսուցանելու, համարելով, որ այնտեղ չեն ընդունի նրա դեդուկտիվ հոբբին։ Վատսոնն այդպես էլ պաշտոն չի ստանում, բայց Հոլմսը դառնում է հանրաճանաչ, և Վատսոնին խնդրում են ներկայացնել հերոսին։ Խուզարկուի դերի ներկայացման համար Բժիշկ Վատսոնը վարձում է դերասան Ռեջինալդ Քինքեյդին։

Հոլմսին և Վատսոնին հաջողվում է կանխել Բրիտանական թանգարանի գողությունը։ Հանցագործները հանձնված են բրիտանական ոստիկանությանը, իսկ Վատսոնն արդեն վաղուց հոգնել է դերասան-ալկոհոլիկ լինելուց, և նա դուրս է հանում Քինքեյդին։ Շուտով նա նրան ետ է վերադարձնում, քանի որ Բրիտանիայի դրամ կտրելու հիմնարկը պատրաստ է Շերլոկ Հոլմսի հետ բացահայտել ևս մեկ խորհրդավոր քրեական գործ։

Անհայտացել էր կլիշեն, որով տպում էին 5 ֆունտանոց թղթադրամները։ Սկանդալը սպառնում է տապալել երկրի տնտեսությունը։ Վատսոնին հաջողվում է իմանալ, որ հանցագործության ետևում կանգնած է նրա հակառակորդը՝ պրոֆեսոր Մորիարտին։ Մորիարտիի հետ փոխհրաձգության ժամանակ Վատսոնը մահանում է (այդպես են կարծում նրա ընկերները), և Հոլմսը ստիպված է լինում հետաքննությունը վերցնել իր ձեռքը։ Պարզվում է, որ ամեն ինչ դեռ կորած չէ, և դերասանը կարող է գործը հասցնել իր հաջողակ ավարտին։

Դերերում
--------

* Բեն Քինգսլի՝ *Բժիշկ Վաթսոն*
* Մայքլ Քեյն՝ *Շերլոկ Հոլմս / Ռեջինալդ Քինքեյդ*
* Ջեֆրի Ջոնս ՝ *քննիչ Լեսթրեյդ*
* Լիզեթ Էնտոնի՝ *Լեսլի Ջայլս*
* Փոլ Ֆրիմեն՝ *պրոֆեսոր Մորիարտի*
* Փաթ Քին՝ *տիկին Հադսոն*
* Փիթեր Կուկ՝ *Նորման Գրինհոու*
* Թիմ Քիլլիկ՝ *Սեբաստյան Մորան*

Հետաքրքիր փաստեր
----------------

Ֆիլմը ցուցադրվել է խորհրդային վարձույթով, կրկնօրինակումն իրականացրել էր Սոյուզմուլտֆիլմ կինոստուդիան 1989 թվականին։ Մայքլ Քեյնին կրկնօրինակել է Սերգեյ Մալիշեվսկիյը, Բեն Քինգսլիին՝ Արտյոմ Կարապետյանը։

Ծանոթագրություններ
------------------

1. 1 2
2. ↑  Lexicon of international films (գերմ.) — Zweitausendeins.
3. 1 2 3  Internet Movie Database — 1990.
4. 1 2 3 4
5. ↑  Internet Movie Database — 1990.
6. ↑  Box Office Mojo — 1999.

Արտաքին հղումներ
----------------

* «Առանց հանցանշանի» ֆիլմի մասին ինֆորմացիա
* Алекс Экслер. — Ֆիլմի գրախոսությունը (04.02.2008). «Կատակերգություն «Առանց հանցանշանի» (Without a clue)». exler.ru. Արխիվացված է օրիգինալից 2012 թ․ մարտի 11-ին. Վերցված է 22.03.2009-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Առանց հանցանշանի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · MusicBrainz · Rotten Tomatoes · AFI լիամետրաժ ֆիլմերի կատալոգ |

 |
**«Բելլ և Սեբաստիան»** (ֆր.՝ Belle et Sébastien), ֆրանսիական ֆիլմ, որը նկարահանվել է 2013 թվականին ռեժիսոր Նիկոլա Վանյեի կողմից։ Սեսիլ Օբրիի համանուն գրքի էկրավորումն է։ 2015 թվականին թողարկվեց ֆիլմի շարունակությունը` «Բելլ և Սեբաստիան. Արկածները շարունակվում են» անվանմամբ, իսկ 2017 թվականին՝ «Բելլ և Սեբաստիան.Հավերժ ընկերներ» վերնագրով երրորդ մասը։

Սյուժե
------

1943 թվական, ֆրանսիական Ալպեր․ յոթամյա որբ Սեբաստիանն ապրում է իր խնամակալ պապ Սեզարի և նրա զարմուհի Անժելիկայի հետ։ Ոչ սովորական փոքրիկ ընտանիքն ապրում է Սեն Մարտեն փոքրիկ գյուղում, որի բնակիչները, չնայած գերմանական շրջափակմանը, գաղտնի կազմակերպում էին հրեա աքսորյալների տեղափոխումը Շվեյցարիա։ Գյուղը տառապում է նաև խորհրդավոր «գազան»-ի պատճառով, որը որսում է գյուղի հովիվների և բնակիչների հոտերին, այդ թվում նաև Սեզարի կենդանիներին։

Սեբաստիանը միայնակ երեխա է, որը տառապում է իր մոր բացակայությունից։ Նա մտածում է, որ իր մայրը լեռների միջով արտագաղթել է Ամերիկա և այժմ իր օրերն անց է կացնում լեռներում։ Մի անգամ տուն վերդառնալիս նա հանդիպում է մի հսկայական, վայրի շան․ այլ կերպ ասած՝ «հրեշի»։ Սեբաստիանն անմիջապես չի շտապում ընկերանալ շան հետ։ Կեղտից մաքրուց հետո, ցնցվելով շան արտաքին գեղեցկությամբ, Սեբաստիանը նրան անվանում է «Բելլ»։ Սեբաստիանը որոշում է շան հետ իր ընկերությունը գաղտնի պահել, որպեսզի պաշտպանի նրան գյուղի բնակիչներից։

Դերերում
--------

* Ֆելիքս Բոսսյու - Սեբաստիան
* Չեկի Կարիո- Սեզար
* Մարգո Շատելյե - Անժելիկա
* Դմիտրի Ստորոժ - բժիշկ Գիոմ
* Ուրբեն Կանսալյե - քաղաքապետ
* Անդրեաս Պիչման - լեյտենանտ Փիթեր Բրաուն
* Մեհդի էլ Գլաուի - Անդրե
* Պալոմա Պալմա - Էսթեր

Մրցանակներ
----------

* Ֆիլմը մասնակցել է կինոփառատոնների, հաղթել և ստացել է 3 մրցանակ։

Ծանոթագրություններ
------------------

1. 1 2
2. ↑  Unifrance — 1949.
3. 1 2 3 4
4. 1 2 3 4
5. 1 2 3
6. 1 2  ČSFD (չեխերեն) — 2001.
7. ↑  Awards — IMDb

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes |

 |
**«Սուրբ ծնունդ, որը գրեթե չէր կատարվել»** (իտալ.՝ Il Natale che quasi non fu), Իտալական մանկական կատագերգական ֆիլմ։ 1970 - ական թվականների սկզբից 1980 - ական թվականները անընդհատ ցուցադրվել է Սուրբ ծննդին HBO ալիքով։ Ֆիլմը DVD տարբերակով դուրս է եկել 2003 թվականի հոկտեմբերի 7 -ին։

Սյուժե
------

Սուրբ Ծննդից ոչ շատ առաջ Սեմ ՈՒիպլը այցելում է Սանտա Կլաուսին։ Նա հիշեցնում է Սեմին, որ շատ վաղ տարիքում նա իրեն նամակ էր գրել, որտեղ շնորհակալություն էր հայտնել նվերների համար և խոստացել էր օգնել ծերուկին, եթե նրան երբևէ հարկավոր լինի օգնել։ Եվ հենց այդ ժամանակը եկավ․ ծեր ժլատ Ֆինեաս Պրյունը, որը Հյուսիսային բևեռի տիրակալն էր, Սանտայից պահանջում է իր կացարանի վարձավճարը և նվերների գործարանը։ Հակառակ դեպքում՝ Պրյունը սպառնաց վտարել Սանտային, նրա կնոջը և Էլֆերին, իսկ բոլոր խաղալիքները վերցնել իրեն։ Սանտա Կլաուսը և Սեմը պարտավոր են գտնել ճիշտ դատաստան Ֆինես Պրյունի հանդեպ, որպեսզի կայանա Սուրբ Ծնունդը ․․․

Արտադրություն
-------------

Ֆիլմի ռեժիսորը և գլխավոր դերակատարը Ռոսսանո Բրացցին է։ Իրական պատմությունը հիմնված էր Պոլ Թրիփի կողմից գրված գրքի վրա, նա այն հարմարեցրել է էկրանի և դերասանների համար։ Ֆիլմի սաունդթրեքը, այդ թվում նաև Գլեն Յարբրոյի կատարմամբ երգի նախաբանը գրել է Բրունո Նիկոլայը։ ԱՄՆ - ում ֆիլմը գնահատվում է որպես G և ունի 89 րոպե տևողություն։

Դերերում
--------

* Ռոսսանո Բրացցի - *Ֆինեաս Պրյուն*
* Պոլ Տրիպ - *Սեմ ՈՒիպպլ*
* Միշա Աուեր - *Էլֆերի ղեկավար Ջոնաթան*
* Ալբերտո Ռաբագլիատի - *Սանտա Կլաուս*
* Լիդիա Բրացցի - *տիկին Կլաուս*
* Սոննի Ֆոքս - *պարոն Պրիմ*
* Ջոն Կարլսեն - *Բլոսոմ*

Արտաքին հղումներ
----------------

* Սուրբ Ծնունդ, որը գրեթե տեղի չի ունեցել (անգլերեն)-ում
* Ֆիլմի մասին գտնել *theneitherworld.com կայքում*
* The Christmas That Almost Wasn't(անգլ.) ֆիլմը Internet Movie Database կայքում
* «The Christmas That Almost Wasn't»(անգլ.) ֆիլմը allmovie կայքում:

Ծանոթագրություններ
------------------

1. ↑
2. ↑
3. 1 2 3 4 5  ČSFD (չեխերեն) — 2001.
4. ↑  Internet Movie Database — 1990.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database |

 |
**«Իմփայեր»** (անգլ.՝ Empire), Էնդի Ուորհոլի ֆիլմն է նվիրված Իմփայր Սթեյթ Բիլդինգին երկնաքերին։

Ֆիլմը նկարահանված է մի դուբլով՝ առանց մոնտաժման։ Այն ստեղծվել է Իմփայր Սթեյթ Բիլդինգի ուղղությամբ տեսախցիկի ֆիքսման միջոցով։ Ֆիլմի անվանումը բառախաղ է շենքի անվանման հետ։

Ստեղծման պատմություն
--------------------

1964 թվականի հուլիսին Էնդի Ուորհոլը ընկերների հետ բարձրացել է Time Life Building երկնաքերի 44-րդ հարկ, տեղադրել տեսախցիկ և 6 ժամ 40 րոպե նկարահանել դիմացը գտնվող Իմփայր Սթեյթ Բիլդինգը, որն այդ ժամանակի աշխարհի ամենաբարձր շինությունն էր։ Քանի որ ֆիլմը նկարահանվել էր 24 կադր վայրկյանում, բայց ցուցադրվել՝ 16 կադր վայրկյանում արագությամբ, ֆիլմի տևողությունը 8 ժամ 5 րոպե է։ Ֆիլմի բազմաթիվ կարճ տարբերակները հեղինակի կողմից երբեք չեն ընդունվել։

Ֆիլմի ժամանակ տեսախցիկը անշարժ է, համարյա ոչինչ տեղի չի ունենում․ քաղաքը մթնում է, վառվում են լույսերը, ժամանակ առ ժամանակ պատուհանի վրա կարելի է նկատել Էնդի Ուորհոլի կամ իր ընկերների մարմնի արտացոլանքը ֆիլմի կեսին մոտ մի դրվագում ինքնաթիռ է անցնում։

Մշակութային արժեք
-----------------

Էնդի Ուորհոլի շատ համակիրներ արտահայտվել են ֆիլմի օգտին՝ պնդելով, որ այն ընդգծում է բազմաթիվ ֆիլմերի տաղտկալիությունը և դատարկությունը։ Ինքը՝ Ուորհոլը թերահավատորեն է մոտենում այդպիսի մեկնաբանությանը՝ իր ֆիլմը բնութագրելով որպես «ֆիլմ-որմնանկար», «8-ժամյա էրեկցիա» կամ «մարդկության պատմության ամենաերկար պոռնոֆիլմ»։

2004 թվականին ֆիլմը ճանաչվել է պատմական, մշակութային և էսթետիկապես արժեքավոր և ընդգրկվել է ԱՄՆ Կոնգրեսի գրադարանի ազգային ֆիլմերի ցուցակում։

Հետաքրքիր փաստեր
----------------

* Երբ Ուորհոլից հարցրել են, թե ինչո՞ւ է նա նկարել այդպիսի տարօրինակ փորձարարական ֆիլմ, նա ուղղակի պատասխանել է․ «Տեսնելու համար, թե ինչպես է անցնում ժամանակը»
* Ֆիլմը նկարահանվել է 1964 թվականի հունիսի 25-26-ը՝ 20:06֊ից մինչև գիշերվա 2:42֊ը՝ Time-Life Building շենքում տեղակայված Rockefeller Foundation֊ի գրասենյակից, որը շենքի 41-րդ հարկում էր՝ նկարահանման օբյեկտից 16 թաղամաս այն կողմ
* Ֆիլմի յուրահատկության պատճառով այն չէր օգտագործվում տնային դիտման համար, այլ միայն որպես թանգարանային ցուցանմուշ՝ շարժական կինոփառատոնների համար։

Ծանոթագրություններ
------------------

1. ↑  Empire (1964) — Trivia — IMDb
2. ↑  Empire (1964) — Trivia — IMDb
3. ↑  Empire (1964) — Trivia — IMDb
4. ↑  Empire (1964) — Trivia — IMDb

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · Internet Movie Database |
|  |
| Բառարաններ և հանրագիտարաններ | Բրիտանիկա |

 |
**Ամառային փոթորիկ** (անգլ.՝ Summer Storm), 1944 թվականին ռեժիսոր Դուգլաս Սիրկի և սցենարիստ Ռոուլենդ Լիի նկարահանած նուար ժանրի ֆիլմ։ Ֆիլմի սյուժեի հիմքում ընկած է ռուս գրող Անտոն Պավլովիչ Չեխովի վիպակը։ Ֆիլմի ցուցադրումից հասույթը կազմել է 1250000 դոլար։

Սյուժե
------

Սյուժեում նկարագրվում են Ռուսական հեղափոխությունից հետո տեղի ունեցած դեպքերը։ Կոմս Վոլինսկին գալիս է ռուսական գրքային հրատարակչության գլխավոր խմբագիր Նադյոնա Կալենինայի մոտ մի ձեռագրով, որը գրել էր իր ընկերը և Նադյոնայի նախկին ամուսինը` դատավոր Ֆյոդոր Պետրովը։ Նադյոնան կարդում է ձեռագիրը, որը սկսվում է Ֆյոդորի հետ իր սեփական սիրավեպի նկարագրությամբ։ Նա համոզված լինելով, որ սիրում է Նադյոնային, ցանկանում է ամուսնանալ նրա հետ, սակայն շուտով նրան սկսում է դուր գալ երիտասարդ, գեղեցիկ սպասուհի Օլգան, որն աշխատում էր Վոլինսկու կալվածքում և փոխադարձաբար սիրում էր Ֆյոդորին։ Նա առանց որևէ զգացմունքի, դրամական կարիքից ելնելով, չցանկանալով ամուսնանում է Ուրբենինի հետ, որը իրենից բավականին տարիքով էր և նույնպես աշխատում էր Վոլինսկու կալվածքում։ Օլգայի հարսանիքի օրը նա և Ֆյոդորը իրենց զգացմունքներին տրվելով համբուրվում են, որին ականատես է լինում Նադյոնան և չեղարկում է իր պսակադրությունը Ֆյոդորի հետ։ Օլգան ցանկանում է Ֆյոդորի հետ փախչել Ամերիկա, սակայն վերջինս Նադյոնայի և Ուրբենինի հանդեպ ունեցած մեղքի զգացումից դրդված չի համաձայնվում այդ մտքի հետ։
Այնուհետև Օլգան սիրավեպ է սկսում կոմս Վոլինսկու հետ, նա համաձայն է նույնիսկ բաժանվել Ուրբանինից և ամուսնանալ Վոլինսկու հետ։ Ֆյոդորն, իմանալով այդ մասին, կատաղում է, բայց Օլգան համոզում է նրան որ ոչինչ չի փոխվի իրենց հարաբերություններում, ինքը կարող է ամուսնանալ Վոլինսկու հետ, բայց շարունակել սիրավեպը Ֆյոդորի հետ։ Ֆյոդորը կատաղությունից սպանում է Օլգային, որը մահամերձ վիճակում էլ համոզում է Ֆյոդորին, որ ներել է և դեռևս շարունակում է սիրել նրան։ Այդ պահին նա տեսնում է «երկնային էլեկտրականություն», կամ կայծակ, այն նույնը, ինչը սպանել էր իր սեփական մորը։ Ուրբանինին մեղադրում են սպանության մեջ, ձերբակալում են և աքսորում Սիբիր։ Պատմությունը կարդալով` Նադյոնան սկզբում ցանկանում է ձեռագիրն ուղարկել ոստիկանություն։ Ֆյոդորն իմանալով, որ Նադյոնան կարդացել է ձեռագիրը` շտապում է նրա աշխատասենյակ։ Նա խոստովանում է, որ չի կարող իրեն ստիպել և չի ցանկանում, որ նրան ոստիկանություն տանեն, դեռևս ջերմ զգացմունքներ է տածում նրա հանդեպ, ցանկանում է, որ ինքը խոստովանի իր մեղսակցությունը կատարվածում։ Ֆյոդորը ուղարկում է ձեռագիրը, բայց անմիջապես զղջում է և հարձակվում փոստատարի վրա, որ ձեռագիրը հետ վերցնի։ Վրա հասած ոստիկանները կրակելով Ֆյոդորի վրա, սպանում են նրան։ Մահանալով նա ասում է, որ տեսնում է «երկնային էլեկտրականությունը»։

Դերերում
--------

* Ջորջ Սանդերս` Ֆյոդոր Պետրո
* Լինդա Դարնել` Օկգա Կուզմինիչնա Ուրբենինա
* Էդվարդ Էվերետ Խորտոն` կոմս Վոլինսկի
* Աննա Լի` Նադյոնա Կալենինա
* Հուգո Հաաս` Անտսն Ուրբենին

Ծանոթագրություններ
------------------

1. 1 2
2. ↑  Internet Movie Database — 1990.
3. ↑  *Variety* Variety (January 1945). — New York, NY: Variety Publishing Company, 1945. — 365 с.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database |

 |
**Գրեյթ Սենդի** (անգլ.՝ Great Sandy National Park, «Մեծ ավազ»), մերձափյա ազգային պարկ, որը գտնվում է Ավստրալիայի Կվինսլենդ նահանգի Սանշայն Կոստ մարզում։

Աշխարհագրություն
----------------

Պարկը կազմված է 2 մասից։ Ցամաքային շրջանը կոչվում է «Կուլուլա», այն ձգվում է հյուսիսից հարավ՝ Նուզա Հեդսից (Noosa Heads, Queensland) մինչև Ռեյնբոու Բիչ (Rainbow Beach, Queensland), և զբաղեցնում է մոտավորապես 566 կմ² տարածք։ Երկրորդ մասը՝ Ֆրեյզերը գրեթե ամբողջությամբ կղզի է, այն հանդիսանում աշխարհի ամենամեծ ավազե կղզիներից մեկը և զբաղեցնում է մոտավորապես 566 կմ² տարածքէ

Նկարագրություն
--------------

Պարկը հիմնադրվել է 1971 թվականին։ Պարկում կա մակերեսի տարբեր տիպեր՝ վայրի ծովափներ, մեծ ավազե բլուրներ, տափաստաններ, անձրևային և մանգլելիների անտառներ, ճահիճներ, գետեր, քաղցրահամ լճեր։ Մուտքը դեպի պարկ թույլատրվում էր միայն ջրային ավտոմեքենաներով։ Չի թույլատրվում կերակրել դինգոներին կամ թողնել կերակրի մնացորդներ, որոնք կարող են գրավել նրանց։

Թռչուններ
---------

Պարկում կան այնպիսի հազվադեպ թռչուններ, ինչպիսիք են սևակուրծք եռափետուրը (Black-breasted Buttonquail), ավստրալիական ավդոտկան, ջրային ավդոտկան, Ailuroedus crassirostris, Regent Bowerbird, Mangrove Honeyeater, (ռուսերեն), հողային թութակը, էմուն (մերձափնյա հազվադեպ պոպուլացիաներից մեկը, որոնք հիմնականում բնակվում են մայրցամաքի խորքային շրջաննըրում)

Տեսարժան վայրեր
---------------

* (անգլերեն) — 90 կիլոմետր երկարություն ունեցող արահետ
* (անգլերեն) — 102 կիլոմետր երկարություն ունեցող արահետ
* Նավերով և կանոէներով նավարկում Նուզա գետով
* Կետերի դիտում[en]
* Տախտակե արահետ
* Լճեր։
	+ Կուտարաբա
* Նավաբեկության վայրեր։
	+ (անգլերեն) (1935 թվական)
	+ (անգլերեն) (1973 թվական)

* Ֆրեյզեր կղզինՖրեյզեր կղզին
* լիճ Կուտարաբալիճ Կուտարաբա
* Դինգոն Մակկենզի լճումԴինգոն Մակկենզի լճում
* (անգլերեն)(անգլերեն)

Ծանոթագրություններ
------------------

1. ↑  Fraser Island conditions report Արխիվացված 2013-07-21 Wayback Machine на сайте *nprsr.qld.gov.au*

Արտաքին հղումներ
----------------

* Գրեյթ Սենդի Արխիվացված 2012-04-25 Wayback Machine*australianexplorer.com կայքում*
* Գրեյթ Սենդի *atn.com.au կայքում*
* Գրեյթ Սենդի Արխիվացված 2015-05-18 Wayback Machine *exploreaustralia.net.au կայքում*
* Գրեյթ Սենդի(անգլ.) *sandystraitsandbeyond.blogspot.com կայքում*

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Գրեյթ Սենդի (ազգային պարկ)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Ոսկի աքաղաղ**, Րաֆֆու սոցիալական վեպերից։ Րաֆֆին այն գրել է 1870-ական թվականների սկզբներին, բայց առաջին անգամ լույս է տեսել 1879 թվականին «Մշակ» լրագրում։ Այնուհետև վեպը արտատպվել է և հրատարակվել առանձին գրքով 1882 թ. Թիֆլիսում և 1903 թ. Բաքվում։ «Ոսկի աքաղաղ»-ը հրատարակվել է Կոստանդնուպոլսում 1922 թ. և Ալեքսանդրիայում` 1937 թ.:

Վեպը ՀայպետՀրատի կողմից հրատարակվել է մի քանի անգամ` 1927, 1950, 1954, 1955, 1962 թվականներին։ Լույս է տեսել նարև ռուսերեն, գերմաներեն և այլ լեզուներով։ Ռուսերեն լեզվով առաջին անգամ հրատարակվել է 1892 թվականին Թիֆլիսում Նիկիտա Կարա Մուրզայի թարգմանությամբ։

Րաֆֆին իր «Ոսկի աքաղաղ»-ը վեպում դիմակազերծել է և խստորեն քննադատել առևտրա-վաշխառուական բուրժուազիային, որին վիպասանը անվանել է «մռայլ դասակարգ»։ Վեպը հայ ընթերցող հասարակության սիրած գրքերից մեկն է։

Սյուժե
------

«Ոսկի աքաղաղ» վեպի նյութն առնված է գյուղի և գավառական քաղաքի իրականությունից։ Գործողությունները տեղի են ունենում Երևանում և գյուղերում։ Գյուղացի Ավետ ապոր եղբոր որբացած որդուն՝ Գալուստին, որին Գալո են ասում, հիսուն ռուբլի պարտքի դիմաց ծառայության են թողնում գավառի ամենահարուստ վաճառական Պետրոս Մասիսյանի տանը։ Գալոյին տալիս են Միքայել նոր անունը։ Սա առաջադիմում է և գործակատարի պաշտոնով տանից փոխադրվում է խանութ։ Անցնում են տարիներ։ Առիթը ներկայանում է, և Միքայելին առևտրական գործերով ուղարկում են Մոսկվա, որտեղ ուսանում է Մասիսյանի որդի Ստեփանը։ Ինքնազարգացմամբ և Ստեփանի ազդեցության ներքո Միքայելը դառնում է կրթված և անվանի անձնավորություն։ Բայց Մասիսյանի մահվան պատճառով նա ստիպված է լինում վերադառնալ հայրենիք և կարգավորել իր տիրոջ գործերը։ Վեպն ավարտվում է Միքայելի և Մասիսյանի դուստր Հռիփսիմեի ամուսնությամբ։

Կերպարներ
---------

* **Գալո-Միքայել**
* **Ավետ ապեր** - Միքայելի հորեղբայրը
* **Պետրոս Մասիսյան** - հարուստ վաշխառու, որի մոտ աշխատում էր Միքայելը
* **Ստեփան** - Մասիսյանի որդին
* **Շուշան** - Միքայելի տատը
* **Եղիսաբեթ** - Ավետ ապոր կինը
* **Սաքի** - Միքայելի գյուղական ընկերներից մեկը
* **Գայանե** - Մասիսյանի դուստրը
* **Հռիփսիմե** - Մասիսյանի դուստրը, որի հետ ամուսնանում է Միքայելը
* **Մարիամ** - Մասիսյանի կինը

Արտաքին հղումներ
----------------

* Վեպի աուդիոտարբերակը
* «Ոսկի աքաղաղ» վեպը Վահագնականչի էլեկտրոնային գրադարանում

Աղբյուրներ
----------

* Րաֆֆի, երկերի ժողովածու, հատոր երրորդ, հայպետՀրատ, Երևան, 1962, ծանոթագրություններ, էջ 512։
* Հայ գրականության պատմություն, երկրորդ գիրք, Երևան, 1950 թ. էջ 86-88։

|  |  |  |  |  |  |  |
| --- | --- | --- | --- | --- | --- | --- |
| 

| * դ
* ք
* խ
Րաֆֆու վեպերն ու վիպակները |
| --- |
|  |
| 
* Սամվել
* Խաչագողի հիշատակարանը
* Սալբի
* Հարեմ
* Խենթը
* Զահրումար

* Ոսկի աքաղաղ
* Մինն այսպես, մյուսն այնպես
* Դավիթ Բեկ
* Պարույր Հայկազն
* Կայծեր
* Անմեղ վաճառք

 |  |
|  |
| Րաֆֆու ստեղծագործությունների ցանկ |

 |
«**Մոդիլիանի**» (անգլ.՝ Modigliani), ռեժիսոր Միք Դևիսի կենսագրական դրաման, որ պատմում է 20-րդ դարի հայտնի նկարիչ Ամեդեո Մոդիլիանի մասին։ Գլխավոր դերում՝ Էնդի Գարսիա։

Սյուժե
------

Ֆիլմի պատմությունը սկսվում է Փարիզում 1919 թվականին։ Ավարտվել էր առաջին համաշխարհային պատերազմը և գիշերային կյանքը Փարիզում նորից անվերահսկելի և վտանգավոր ցանկություններով լի էր։ Ֆիլմի գլխավոր հերոսը Ամեդեո Մոդիլիանին էր, նա մի հրեա էր Լիվոռնոյից, ով սիրահարված էր Ժաննային՝ ֆրանսիացի կաթոլիկ աղջկա։ Ամեդեոն երեխա ուներ Ժաննայից, բայց Ժաննայի հայրը երեխային վերցրել էր նրանցից և տալիս միանձնուհիների խնամակալությանը։ Մոդիլիանին այդ ժամանակ գումար էր անհրաժեշտ, որ նա կարողանա ազատել իր երեխային։ Հենց այդ ժամանակ Փարիզում անցկացվում էր նկարիչների մրցույթ, մրցանակը գումարի տեսքով էր։

Մոդիլիանին մասնակցում է այդ մրցույթին, որին մասնակցում էր նաև Պիկասոն, Պիկասոն ուներ մեծ փառք, իսկ Մոդիլիանին ապստամբ և հարբեցող էր և ոչ ոքի հայտնի չէր։ Բոլոր մասնակիցները նկարում էին իրենց նկարները, որոնք պետք է ցուցադրվեին մրցույթին։ Մոդիլիանը նույնպես նկարում էր և նրա աշխատանքը ամենալավն էր։ Այսպիսով Մոդիլիանին չներկայացավ մրցույթին, նրան ծեծեցին և նա մահացավ, բայց նկարը ճանաչվեց մրցույթի հաղթող։ Մոդիլիանը իր բոլոր կտավներում աչքեր չէր նկարում, նա ասում էր, որ աչքերը մարդու հոգին են, իսկ այս կտավի մեջ նա նկարել էր Ժաննային և նրա աչքերը։

Մոդիլիանի մահից հետո, Ժաննան ինքնասպան եղավ։ Ֆիլմն ավարտվում է նրանց երկուսի հուղարկավորությամբ, որին ներկա էր Պիկասոն։

Դերերում
--------

| Դերասան | Դեր |
| --- | --- |
| Էնդի Գարսիա | Ամեդեո Մոդիլիանի |
| Էլիզա Զիլբերշտեյն | Ժաննա Էբյուտերն |
| Իպոլիտ Ժիրարդո | Մորիս Ուտրիլլո |
| Օմիդ Ջալիլի | Պաբլո Պիկասո |
| Լենս Հենրիկսեն | Ֆոստեր Կանե |
| Եվա Հերցիգովա | Օլգա Խոխլովա |
| Ուդո Կիր | Մաքս Ժիկոբ |
| Փիթեր Կապալդի | Ժան Կոկտո |
| Դեն Աստիլենյու | Դիեգո Ռիվերա |
| Ստեֆան Ռիմկուս | Խայիմ Սուտին |
| Լուիս Հիլեր |  |
| Ջիմ Կարտեր |  |

Ծանոթագրություններ
------------------

1. ↑
2. ↑
3. ↑  filmportal.de — 2005.
4. ↑  ČSFD (չեխերեն) — 2001.

Արտաքին հղումներ
----------------

* «Մոդիլյանի» ֆիլմը IMDb-ում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database · Metacritic · Rotten Tomatoes |

 |
Մհեր Սասունցին մենամարտում է առյուծի հետ
**Մեծ Մհեր** կամ **Առյուծաձև Մհեր** կամ **Առյուծ Մհեր,** «Սասնա Ծռեր» հայկական ժողովրդական էպոսի հերոս։ Եղել է Սանասարի որդին և Սասունցի Դավթի հայրը։ Ըստ ավանդության, Մեծ Մհերը ամուսնացած է եղել Կարսի թագավոր Թևաթորոսի աղջկա՝ Արմաղանի հետ։

Իր հորից՝ Սանասարից և հորեղբորից՝ Բաղդասարից, ժառանգել է Քուռկիկ Ջալալին, թուր կեծակին և խաչ պատերազմին։ Ունեցել է երկու որդի։ Ավագը եղել է Եգիպտոսի քաղաքի թագուհի Իսմիլի որդին՝ Մելիքը, իսկ երկրորդը ունեցել է Արմաղանից և կոչվել է Դավիթ։

Հայկական ժողովրդական էպոսի երկրորդ գլուխը նվիրված է Մեծ Մհերին և նրա գործունեությանը, ինչպես նաև Մեծ Մհերի ու Մըսրա Մելիքի մենամարտին։

Կենսագրություն
--------------

Մհերը եղել է Սանասարի և Դեղձուն-Ծամի կրտսեր որդին՝ Օհանի և Վերգոյի եղբայրը։ Յոթ տարեկանում սովորել է ձի հեծնել և որս անել։ Ավելի մեծ հասակում Մհերին հաջողվում է պատռել մի մարդակեր առյուծի երախ։ Այդ քայլից հետո նրան սասունցիները տվել են «Առյուծաձև Մհեր» կամ «Առյուծ Մհեր» պատվանունը։ Մհերը իր մոր ձեռքով օծվում է Սասնա տան կառավարիչ։

Տարիներ անց Մհերը դառնում է չափահաս և գալիս է ամուսնանալու ժամանակը։ Նրա ավագ եղբայրը՝ Ձենով Օհանը և նրա քեռին՝ Թորոսը գնում են Կարս` Թևաթորոս թագավորի դստեր ձեռքը ուզելու, սակայն իմանում են, որ նրա արքայադուստրը գտնվում է Սպիտակ դև թագավորի գերության մեջ։

Իմանալով այս մասին՝ Մհերը կարողանում է հաղթել Սպիտակ դև թագավորին և նրա փահլեվաններին, ամուսնանալով գերության մեջ գտնվող արքայադստեր` Արմաղանի հետ։

Մհերը կառավարել է Սասունը Արաբական տիրապետության շրջանում։ Նրա հայրը կարողացել էր պայքարել և հաղթել Բաղդադի խալիֆին և նրա առաջ ծառացել էր Եգիպտոսի խնդիրը։ Մհերի կառավարման առաջին տարիներին Սասունը հարկատու էր Մըսրին։ Նա կարողանում է գնալ և Մելիք իշխանի հետ համաձայնության գալով Սասունը դարձնել Եգիպտոսից անկախ երկիր։

Իր խոստումը չդրժելով Մըսրա Մելիքի մահից հետո նա գնում է Մըսր և տերության կանգնում Եգիպտոսի թագուհի Իսմիլին։ Իսմիլը կարողանում է Մհերին օգտագործել և որդի ունենալ։ Երդումը դրժելու համար Մհերին և Արմաղանին Աստված պատժում է և ասում, որ երբ նրանք որդի ունենան, նույն օրը պետք է մահանան և մահանում են հենց այդ դեպքի հետևանքով։

Գրականություն
-------------

* «Սասնա Մհերը», Հայկական ժողովրդական էպոսի կերպար, Ավետիք Իսահակյան
* «Սասնա ծռեր. Սասնա տան պատմություն», Ն. Զարյան